Za nowotwarsku ležownosć w Serbskich Pazlicach pytaja hišće zajimcow
Njebjelčicy (JK/SN). Hižo dlěši čas planuje a přihotuje Njebjelčanska gmejna w Serbskich Pazlicach na ležownosći „Za cyrkwinskim pućom“ wjacore stejnišća za jednoswójbne domy. Loni zahajene planowanje naby lětsa z prěnimi kalkulacijemi k ležownostnym płaćiznam jasniše kontury. Po tym zo bě jasne, zo nastanu w Serbskich Pazlicach sydom ležownosćow za nowe domy, je hłowny planowar, inženjerski běrow CommunalConcept Peter Linke z Drježdźan, lětsa prěnje kalkulacije k přihotej, wotkrywanju a z tym tež k płaćiznam za ležownosće wozjewił. Jedna so při tym wo hrubu kalkulaciju, štož njeje zawěsće hišće doskónčna suma. Tuta budźe jasna, hdyž budu ležownosće wotkryte a nowym mějićelam k wobtwarjenju přepodate.
szl_Latn szl_Latn